C tubiret ɣef lexṣaṣ ameqqran n lkiran, imi sɛan kan 3 n lkiran, ay-agi irennu leɛtab i yimezdaɣ-a, ladɣa wid ixeddemen di temnaḍin niḍen, ttafen uguren mi ara ruḥen ad qḍun lecɣal-nsen neɣ ad rzun ɣer tɣiwant. Lexṣaṣ-agi, yettili-d tuget ṣṣbeḥ mi ara ruḥen warrac ɣer uɣerbaz, ur ttawḍen ara di lweqt segmi ttenkaren tafejrit. Ttrağun azal n tsaɛet neɣ ktar deg ubrid, yerna d imsebriden i ten-yettawin imi d yiwen ubrid-nsen, ɣef waya ssuturen akken ad asen-d-awin lkiran yessawaḍen ɣer lwilaya d temnaḍin niḍen iwakken ad yifsus leɛtab fell-asen, ladɣa lkiran yettawin arrac ɣer uɣerbaz.